***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 69-17/2020.

***Jegyzőkönyv***

***Készült***: Kup Község Önkormányzat képviselő-testülete 2020. október 29-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

Ábrahám Tamás képviselő

Nagy Miklós képviselő (5 fő)

Tanácskozási joggal részt vett: Kissné Szántó Mária jegyző

Meghívottként részt vett: Varga Éva Teréz Kup község Német Nemzetiségi Önkormányzat elnöke

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Az Önkormányzat 2020. évi költségvetéséről szóló 1/2020. (II.24.) önkormányzati rendelet módosítása
2. Nyugdijasok

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Az önkormányzat 2020. évi költségvetéséről szóló 1/2020. (II.24.) önkormányzati rendelet módosítása**

**Előadó: Varga Imre polgármester**

**Varga Imre polgármester** megállapította, hogy a képviselők a napirend anyagát a meghívóval együtt kézhez kapták. (jkv. 3. melléklete) Kérte a hozzászólásokat, javasolta a rendelet-tervezet, illetve a rendelet egységes szerkezetének elfogadását.

Ábrahám Tamás képviselő a a költségvetésben szereplő egyes tételekkel kapcsolatban tájékoztatást kért, melyek a költségvetésben szereplő egyes tételek tartalmára vonatkoztak, Kissné Szántó Mária jegyző a kérdésekre válaszolt, melyet képviselő tudomásul vett.

A képviselők egyetértettek az előterjesztésben szereplő módosítással.

A polgármester kérte a képviselőket a szavazásra.

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzat Képviselő-testületének**

**11/2020 (XI.9.) Önkormányzati rendelete**

**az Önkormányzat 2020. évi költségvetéséről szóló 1/2020. (II.24.) önkormányzati rendeletének módosításáról**

(a rendelet és egységes szerkezete a jkv. 4.melléklete)

1. **Nyugdijasok vendéglátása**

**Előadó: Varga Imre polgármester**

**Varga Imre polgármester** szóbeli előterjesztésként elmondta, hogy a vírushelyzetre tekintettel sajnos az idősek napját nem tudják megtartani, ezért javasolja, hogy a falu nyugdíjasai részére ajándékcsomagot állítsanak össze, kb. 3000 Ft /fő összegben.

A képviselők a javaslattal egyetértettek.

Kup község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**57/2020. (X.29.) KT határozat**

Kup község Önkormányzat Képviselő-testülete a település nyugdíjasai részére – az elmaradt nyugdíjas találkozó pótlására – kb. 3000 Ft/fő összegben ajándékcsomagot biztosít.

Felkéri a képviselő-testület a polgármestert, hogy a beszerzésről és kiosztásáról gondoskodjon.

Határidő: 2020. november 5.

A döntéseket követően Varga Imre polgármester tájékoztatta a képviselőket, hogy az ülésre meghívót kapott Majorné Süveges Katalin a Kup Malom Alapítvány elnöke is, mivel ígéretet tett, hogy az Alapítvány támogatást nyújt az óvodának, azonban jelezte, hogy egészségi állapota miatt nem tud részt venni az ülésen.

Tájékoztatásként elmondta, hogy a kamerarendszer további fejlesztése (Malom utcánál történő kiépítése) folyamatban van.

A faluban lévő keresztek rendbetételét is elvégeztetik, vállalkozóval lefestetik.

Nagy Miklós képviselő javasolta, hogy karácsonyra napeleme díszeket helyezzenek el a községben, a képviselők támogatták a javaslatot.

**Varga Éva Teréz a kupi Német Nemzetiségi Önkormányzat elnöke** azonban jelen van, aki elmondta, hogy a már hagyománnyá vált Márton napot ez évben nem tudják megrendezni,de az óvodának támogatást nyújtanak az óvodai rendezvényhez.

A tájékoztatást követően a polgármester a képviselő-testület nyilvános ülését 19.00 órakor bezárta, zárt ülésen folytatták a munkát.

***k.m.f.***

Varga Imre Kissné Szántó Mária

polgármester jegyző